Klag van haatspraak teen Malema ingedien | Maroela Media
Klag van haatspraak teen Malema ingedien
'n Klag van haatspraak is teen die leier van die EFF, Julius Malema, ingedien nadat hy gedreig het om die burgemeester van Nelson Mandelabaai, Athol Trollip, se keel af te sny.
Malema het gesê: "Ons gaan 'n burgemeester van Port Elizabeth verwyder. Ons gaan jou kom kry, wit man. Ons gaan die keel afsny."
Die DA, van wie Trollip die nasionale voorsitter is, het dus besluit om 'n klag van haatspraak teen Malema in te dien by die gelykheidshof.
Volgens die DA se nasionale woordvoerder, Refiloe Nt'sekhe, is Malema se stellings niks anders as haatspraak en aanhitsing tot geweld nie.
Nt'sekhe het uitgewys dat Malema self toegegee het die verwydering van Trollip het niks te doen met enige onderprestasie as burgemeester nie.
"Die DA sal nie gyselaar gehou word deur die EFF se haas om met die ANC in die bed te spring nie," het Nt'sekhe gesê.
Die EFF het nog nie op die klag gereageer nie.
Eskom se Maritz bedank
Geldwa deur gewapende rowers oopgeblaas
Het Malema matriek gemaak?
Dan wil hulle so tekere gaan oor ONS vlag? ! Malema sal absoluut niks oorkom nie. Hy kan sê en doen wat hy wil en kom weg met moord! Wens iemand is mans genoeg om hom bietjie in die bek te ruk! Almal is blykbaar bang vir hom!
wat sou gebeur het as dit 'n omgekeerde kommentaar was?, dan was wit lankal toegesluit en oor 'n jaar eers voor die hof gekom , niks anders as wetgewing wat "KORRUP" is , jy kom nie na 'n gunfight met 'n tipa nie
Mens moet in gedagte hou dat Malema nie eers amper die skerpste potlood in die blikkie is nie, dit spreek boekdele van sy meelopers , volgelinge en die wat hom glo!
Hoe is dit moontlik om 'n mens se lewe te dreig maar daar word net 'n klag van haat spraak gaan oop maak. Sit almal en slaap hier waar voor het ons enig wette in die land.